అత్తా ఒకింటి కోడలే

అత్తా ఒకింటి కోడలే 1958, అక్టోబర్ 10న విడుదలైన కుటుంబ కథా చిత్రం.కె.బి.తిలక్ దర్శకత్వంలో తెరకెక్కిన ఈ చిత్రంలో కొంగర జగ్గయ్య, హేమలత, దేవిక, రమణమూర్తి, ముఖ్య తారాగణం తో రూపుదిద్దుకుంది. ఈ చిత్రానికి సంగీతం పెండ్యాల నాగేశ్వరరావు అందించారు.
సాంకేతిక వర్గం
 దర్శకుడు: కె.బి.తిలక్
 కథ: పినిశెట్టి
 పాటలు: ఆరుద్ర 
 మాటలు: పినిశెట్టి శ్రీరామమూర్తి 
 సంగీతం: పెండ్యాల నాగేశ్వరరావు 
 నేపథ్య గానం: ఘంటసాల వెంకటేశ్వరరావు, మాధవపెద్ది సత్యం, పిఠాపురం నాగేశ్వరరావు, పులపాక సుశీల, జిక్కి, స్వర్ణలత, ప్రతివాది భయంకర శ్రీనివాస్ 
 కెమెరా: లక్ష్మణ్ గోరే 
 చిత్రానువాదం: పినిశెట్టి శ్రీరామమూర్తి 
 ఎడిటింగ్: సి.హెచ్.వెంకటేశ్వరరావు
 నిర్మాణ సంస్థ: అనుపమ ఫిలింస్ 
 విడుదల:10:10:1958.
నటీనటులు
 సూర్యకాంతం_సుందరమ్మ 
 హేమలత_తాయారమ్మ 
 పి.లక్ష్మీకాంతమ్మ_పార్వతమ్మ 
 జగ్గయ్య_రఘురామ్ 
 గిరిజ_శోభ 
 రమణమూర్తి_చంద్రం 
 చదలవాడ కుటుంబరావు_ కోటయ్య
 సీత_మంగి 
 దేవిక_ ప్రమీల 
 పెరుమాళ్లు_రంగయ్య 
 రమణారెడ్డి_వారధి సుబ్బారాయుడు 
 బొడ్డపాటి

కథ
తాయారమ్మ భర్త సుబ్బారాయుడు. తాయారమ్మ ప్రతాపానికి జడిసి అత్త పార్వతమ్మ తన దూరపు చుట్టం ఇంట్లో కాలక్షేపం చేస్తూ ఉంటుంది. తాయారమ్మ కొడుకు రఘు బస్తీలో చదువుతూ శోభ అనే చిన్నదాన్ని ప్రేమిస్తాడు. శోభ తల్లి సుందరమ్మ గయ్యాళి. సుందరమ్మ కొడుకు చంద్రం మెత్తనివాడు. వియ్యంకుడు కట్నం ఇవ్వలేదని సుందరమ్మ కోడలు లక్ష్మిని కాపరానికి తీసుకురాలేదు. ఈ స్థితిలో రఘు శోభను పెళ్లి చేసుకోవాలంటే ముందుగా సుందరమ్మ తన కోడలిని ఇంటికి తెచ్చుకోవాలని షరతు పెడతాడు. లక్ష్మిని సుందరమ్మ హింస పెడుతూవుంటుంది. తాయారమ్మ శోభను మితిమీరిన ప్రేమతో అవస్థలు పెడుతూవుంటుంది. శోభ కొన్నాళ్లు క్షోభను సహించినా ఒక సారి అత్తను ఎదిరిస్తుంది. ఇంట్లో కలతలు రేగుతాయి. తాయారమ్మ కొడుకు విసుగెత్తి ఉద్యోగం చూసుకోవడానికి పట్నం పోతాడు. అక్కడ సుందరం కూడా అదే పని చేస్తాడు. చెదిరిపోయిన కుటుంబాలను కలపడానికి తండ్రి సుబ్బారాయుడు, కొడుకు రఘు ఒక పథకం వేస్తారు. రఘు తాగుబోతుగా నటించి తన అత్తగారు సుందరమ్మను హడలెత్తిస్తాడు. ఇటు సుబ్బారాయుడు తన తల్లికి దయ్యంపట్టినట్లు నటింపజేసి తాయారమ్మను హడలగొడతాడు. అత్తలిద్దరూ వీధిన పడి చివరకు రెండు కుటుంబాలూ చక్కబడడంతో కథ సుఖాంతమౌతుంది.

పాటలు
 అశోకవనమున సీతా శోకించె వియోగము - పి.సుశీల
 నాలో కలిగినది అది ఏమో ఏమో మధుర - ఘంటసాల, పి.సుశీల రచన: ఆరుద్ర.
 బుద్దొచ్చెనా నీకు మనసా మంచి బుద్దొచ్చెనా - మాధవపెద్ది సత్యం
 నీ దయ రాదా ఈ దాసి పైన -1 - పి.సుశీల
 జోడుగుళ్ళ పిస్తొలు ఠ నేను ఆడి - ఘంటసాల రచన: ఆరుద్ర.
 నీ దయ రాదా ఈ దాసి పైన -2 - పి.సుశీల
 మాయదారి కీచులాట మా మధ్య - పిఠాపురం నాగేశ్వరరావు, స్వర్ణలత
 పైల పైల పచ్చీసు పరువములోని - పి.బి. శ్రీనివాస్, జిక్కి బృందం
 సైరా సైరా తిమ్మన్న నీవే ఎక్కువ - జిక్కి, పిఠాపురం బృందం
 రమ్మంటె వచ్చారు అమ్మాయిగారు - పి.బి. శ్రీనివాస్, జిక్కి
 లోకము దృష్టిలో కొందరు (పద్యం) - మాధవపెద్ది సత్యం
 లక్ష్మి కోరిన కోరిక (పద్యం) - మాధవపెద్ది సత్యం 
 పిల్ల పాపలు పుట్ట పెండ్లి పేరంటాలు చేయంగ-(పద్యం)- మాధవపెద్ది సత్యం 
 క్రొత్తమును జూచి లోకమున కొందరు మొత్తుదురు (పద్యం)- మాధవపెద్ది సత్యం.

మూలాలు

 ఘంటసాల గళామృతము బ్లాగు - సంకలనకర్త: కొల్లూరి భాస్కరరావు, ఘంటసాల సంగీత కళాశాల, హైదరాబాదు - (చల్లా సుబ్బారాయుడు సంకలనం ఆధారంగా)

వర్గం:జగ్గయ్య నటించిన సినిమాలు
వర్గం:రమణారెడ్డి నటించిన సినిమాలు
వర్గం:సూర్యకాంతం నటించిన సినిమాలు
వర్గం:దేవిక నటించిన సినిమాలు
వర్గం:పి.హేమలత నటించిన సినిమాలు